b'\n_START_ARTICLE_\nOrosirij\n_START_PARAGRAPH_\nOrosirij (od gr\xc4\x8dke rije\xc4\x8di orosira, "planinski lanac") tre\xc4\x87e je geolo\xc5\xa1ko razdoblje u paleoproterozojskoj eri koji je trajalo od prije 2050 milijuna godina do prije 1800 milijuna godina . Ovo se vremensko razdoblje definira kronometrijski i nema odgovaraju\xc4\x87i sloj stijenja u Zemlji._NEWLINE_Druga polovica tog razdoblja predstavljala je doba intenzivne orogenze na prakti\xc4\x8dki svim kontinentima. Najve\xc4\x87i poznati kozmi\xc4\x8dki udar u povijesti Zemlje dogodio se tijekom orosirija. Na samom po\xc4\x8detku razdoblja, prije oko 2023 milijuna godina, udar velikog asteroida stvorio je Vredefortski krater . Udar koji je stvorio bazen Sudbury dogodio se krajem razdoblja, prije oko 1850 milijuna godina.'